cyanic-selkie/wikianc huggingface dataset:
Բաղնիք
Հակացուցում
Չնայած մի շարք բուժիչ հատկություններին՝ բաղնիք օգտակար է ոչ բոլորին։ բաղնիքից պետք է խուսափեն սուր շնչառական հիվանդություններով տառապողները, իսկ տարեց և գեր մարդիկ նախապես պետք է խորհրդակցեն բժշկի հետ։ Վահանագեղձի հիվանդությամբ, հիպերտոնիկ հիվանդության ծանր ձևերով, սրտի և գլխուղեղի արյան անոթների արտահայտված աթերոսկլերոզով, սրտի արատով և որոշ այլ հիվանդություններով տառապողները բաղնիք պետք է հաճախեն միայն բժշկի թույլտվությամբ։
Արտաքին հղումներ
Կատեգորիա:Բաղնիք Կատեգորիա:Ռուսական հայտնագործություններ
Կարեն Գրիգորյան (դիվանագետ)
Կարեն Գրիգորյան, հայ դիվանագետ։ Եգիպտոսի Արաբական Հանրապետությունում Հայաստանի արտակարգ և լիազոր դեսպան (2018)։
Կենսագրություն
Կարեն Գրիգորյանը ծնվել է 1968 թվականի օգոստոսի 15-ին, Երևանում։ 1985-1992 թվականներին սովորել է ԵՊՀ արևելագիտության ֆակուլտետի արաբական բաժնում։ 1993 թվականին ավարտել է Եգիպտոսի Արաբական Հանրապետության արտաքին գործերի նախարարությանը կից դիվանագիտական ակադեմիան (Կահիրե), 2003 թվականին՝ Ջորջ Մարշալի անվան կենտրոնը ։
Աշխատանքային գործունեություն
1987-1989 թվականներին ծառայել է ԽՍՀՄ զինված ուժերում։ 1994-1995 թվականներին եղել է Հայաստանի ԱԳՆ Մերձավոր և Միջին Արևելքի երկրների վարչության արաբական երկրների և Իսրայելի բաժնի կցորդ, 1995-1997 թվականներին՝ Հալեպում Հայաստանի գլխավոր հյուպատոսության երրորդ քարտուղար, 1997-1999 թվականներին՝ Հայաստանի ԱԳՆ Մերձավոր և Միջին Արևելքի երկրների վարչության արաբական երկրների և Իսրայելի բաժնի երկրորդ քարտուղար, 1999-2001 թվականներին՝ Լիբանանում Հայաստանի դեսպանության երկրորդ քարտուղար, 2001-2002 թվականներին՝ Սիրիայի Արաբական Հանրապետությունում Հայաստանի դեսպանության երկրորդ քարտուղար, 2002-2004 թվականներին՝ Հայաստանի ԱԳՆ Մերձավոր և Միջին Արևելքի երկրների վարչության արաբական երկրների և Իսրայելի բաժնի երկրորդ քարտուղար, միաժամանակ՝ բաժնի վարիչի պարտականությունների կատարող, 2004-2005 թվականներին՝ Հայաստանի ԱԳՆ Ամերիկայի վարչության Ամերիկայի և Կանադայի բաժնի առաջին քարտուղար, 2005-2006 թվականներին՝ Հայաստանի ԱԳՆ Մերձավոր և Միջին Արևելքի երկրների վարչության արաբական երկրների և Իսրայելի բաժնի վարիչի պաշտոնակատար, 2006-2009 թվականներին՝ Սիրիայի Արաբական Հանրապետությունում Հայաստանի դեսպանության խորհրդական, 2009-2011 թվականներին՝ Հայաստանի ԱԳՆ Մերձավոր և Միջին Արևելքի երկրների վարչության արաբական երկրների և Իսրայելի բաժնի վարիչի պաշտոնակատար, 2011-2014 թվականներին՝ Հալեպում Հայաստանի գլխավոր հյուպատոս, 2014-2018 թվականներին՝ Իրաքում Հայաստանի դեսպան ։ 2018 թվականին նշանակվել է Եգիպտոսի Արաբական Հանրապետությունում Հայաստանի արտակարգ և լիազոր դեսպան (նստավայրը՝ Կահիրե), 2019 թվականին՝ համատեղության կարգով, Սուդանի Հանրապետությունում Հայաստանի արտակարգ և լիազոր դեսպան (նստավայրը՝ Կահիրե) ։
Ընտանիք
Ամուսնացած է, ունի մեկ դուստր և մեկ որդի։
Ծանոթագրություններ
Կատեգորիա:Հայ դիվանագետներ Կատեգորիա:ԵՊՀ շրջանավարտներ
Աստերոիդների ցանկ (85001-85100)
Աստերոիդների ցանկ (84901-85000) * Աստերոիդների ցանկ * Աստերոիդների ցանկ (85101-85200)
Հայաստանի ֆուտբոլի առաջնություն
Հայաստանի ֆուտբոլի առաջնությունը կամ IDBank Պրեմիեր Լիգա, Հայաստանի գլխավոր ֆուտբոլային մրցաշարն է։ 1936-1991 թվականներին անցկացվել է որպես տարածաշրջանային մրցաշար ԽՍՀՄ կազմում։ Առաջնություններն անցկացվում են Հայաստանի ֆուտբոլի ֆեդերացիայի հովանու ներքո։ Մրցաշարին մասնակցում է 10 ակումբ։ Լիգայի հաղթողը տեղ է ստանում ՈՒԵՖԱ-ի Չեմպիոնների լիգայի որակավորման առաջին փուլում։
Հայաստանի առաջնությունն անցկացվում է «աշուն-գարուն» համակարգով։ Մրցաշրջանի ավարտից հետո վերջին տեղը զբաղեցրած թիմը իջնում ​​է Առաջին լիգա՝ փոխարինելու իր հաղթողին։
Ռեկորդներ
Հայաստանի առաջնությունների ամենաարդյունավետ ֆուտբոլիստը «Գանձասարի» 38-ամյա հարձակվող Արսեն Ավետիսյանն է։ Բարձրագույն խմբի 13 առաջնություններում հանդես գալով 4 ակումբներում' Ավետիսյանը խփել է 196 գոլ։ Պաշտոնական մրցումներում խփած գոլերի քանակով էլ Ավետիսյանի արդյունքը լավագույնն է' 233։
Մեկ մրցաշրջանի արդյունավետության ռեկորդը պատկանում է Արա Հակոբյանին, որը 2003 թ. առաջնությունում «Բանանցի» կազմում 45 գնդակ է խփել։
1993 թ. առաջնությունում «Բանանցի» հարձակվող Աշոտ Բարսեղյանն աչքի է ընկել աննախադեպ բարձր արդյունավետությամբ' անցկացրած 10 խաղում խփելով 20 գոլ (միջինը մեկ խաղում' 2 գոլ)։ Նա յուրօրինակ ռեկորդակիր է նաև միջին արդյունավետությամբ։ 1992-1993 թթ. «Բանանցի» կազմում անցկացրած առաջնության 43 հանդիպումներում նա խփել է 54 գնդակ կամ միջինը մեկ խաղում' 1,25 գոլ։
Առաջնության մեկ խաղում առավելագույն քանակի գոլեր է խփել «Արարատի» հարձակվող Վահե Յաղմուրյանը, որը 1992 թ. Սևանի «Ախթամարի» դարպասը գրավել է 8 անգամ։
Միևնույն թիմի կազմում առավելագույն քանակի գոլեր է խփել Արսեն Ավետիսյանը։ 1992-1998, 2006-2007 թթ. նա «Փյունիկի» կազմում 154 գոլի հեղինակ է դարձել։
Փյունիկցի Ալբերտ Թադևոսյանը 2008 թ. առաջնությունում անցկացրած 24 հանդիպումներում էլ, փոխարինման դուրս գալով, 10 գոլի հեղինակ է դարձել։
Հայաստանի առաջնություններում գոլի հեղինակ դարձած ամենաերիտասարդ ֆուտբոլիստն Էդգար Մանուչարյանն է։ Նա 2002 թ. 15 տարեկանում «Փյունիկի» կազմում առաջնությունում 2 գոլ է խփել։ Գոլ խփած ամենատարեց ֆուտբոլիստը Ռոբերտ Հարությունյանն է, որը 1994 թ. 42 տարեկանում «Կանազում» 1 գոլի հեղինակ է դարձել։
Առավել հաճախ' 17 անգամ, հեթ-տրիկի հեղինակ են դարձել Արա Հակոբյանն ու Արսեն Ավետիսյանը։ Արա Հակոբյանին է պատկանում մեկ մրցաշրջանի լավագույն արդյունքը' 9 հեթ-տրիկ 2003 թ., «Բանանցի» կազմում։
Արդյունավետ խաղերի յուրօրինակ շարքի հեղինակ է Նշան Էրզրումյանը, որը 2006 թ. մայիսի 25-ից սեպտեմբերի 24-ը (այդ ընթացքում նա բաց է թողել 5 խաղ) առաջնությունում անցկացրած 12 անընդմեջ հանդիպումներում դաշտից չի հեռացել առանց գոլի' խփելով 18 գնդակ։ Արա Հակոբյանը 2003 թ. «Բանանցի» կազմում առանց ոչ մի խաղ բաց թողնելու անցկացրած 11 անընդմեջ խաղերում դարձել է գոլի հեղինակ' այդ հանդիպումներում ընդհանուր առմամբ խփելով 24 գնդակ։
«Փյունիկի» բրազիլացի հարձակվող Մարկոսը միակ լեգեոնականն է, ով ճանաչվել է առաջնության լավագույն ռմբարկու, այն էլ 2 տարի անընդմեջ (2007-2008 թթ., «Արարատում»)։ Նա Հայաստանում հանդես եկած լեգեոնականներից ամենաարդյունավետն է' 53 գնդակ։ Լեգեոնականների մեջ մեկ մրցաշրջանի արդյունավետության ռեկորդն էլ պատկանում է Մարկոսին (2007 թ.' 22 գոլ)։
Պաշտոնական մրցումներում բոլորից շատ խաղ է անցկացրել 39-ամյա Հովհաննես Թահմազյանը' 540։ Նա նաև ռեկորդակիր է բարձրագույն խմբի առաջնություններում անցկացրած խաղերի քանակով' 423։
Լեգեոնականներից բոլորից շատ հանդիպումների է մասնակցել «Իմպուլսի» վրացի կիսապաշտպան Գագա Թիբիլաշվիլին։ 2005-2009 թթ. հանդես գալով 3 թիմում' Թբիլաշվիլին 130 խաղ է անցկացրել։
Դարպասապահներից անցկացրած խաղերի քանակով ռեկորդակիրը նախկին շիրակցի Ռայմոնդ Զադուրյանն է' 264։
«Ղարաբաղի» կիսապաշտպան Սասուն Սարգսյանն անընդմեջ մասնակցել է առաջնության 154 խաղի։ Նա նաև յուրօրինակ ռեկորդակիր է անընդմեջ, առանց փոխարինման անցկացրած խաղերի քանակով' 57 (04.08.1996 - 24.10.1998)։
Բարձրագույն խմբի առաջնությունների ամենաերիտասարդ մասնակիցներն են 15-ամյա Արեն Բաբայանը, Կորյուն Բաբայանը (երկուսն էլ' «Լոռի», 2001 թ.), Էդգար Մանուչարյանը, Ժորա Հովհաննիսյանը (երկուսն էլ' «Փյունիկ», 2002 թ.) և Հայկ Չիլինգարյանը («Փյունիկ», 2004 թ.)։ Իսկ ահա Ազատ Մանգասարյանը (1994 թ., «Զանգեզուր») հանդես է եկել 46 տարեկանում։
ՀՀ առաջնությունների ամենատիտղոսակիր ֆուտբոլիստը Հովհաննես Թահմազյանն է, որը 13 անգամ դարձել է մրցանակակիր։ Նրա պարգևների հավաքածուն բաղկացած է 3 ոսկե, 7 արծաթե և 3 բրոնզե մեդալներից։
Առավել հաճախ' 9 անգամ, Հայաստանի չեմպիոնի տիտղոսին է արժանացել «Փյունիկի» ավագ Սարգիս Հովսեփյանը։ Նա (2004-2009 թթ.), Վալերի Ալեքսանյանը (2001-2006 թթ.) և Աղվան Մկրտչյանը (2002-2007 թթ.) 6 տարի անընդմեջ դարձել են ՀՀ չեմպիոններ։
Մարզիչներից առավել հաճախ' 10 անգամ, մրցանակակիր թիմ է պատրաստել Անդրանիկ Ադամյանը։ Նրա գլխավորությամբ «Շիրակը» 3 անգամ հռչակվել է երկրի չեմպիոն, 5 անգամ դարձել է արծաթե, 2 անգամ' բրոնզե մեդալակիր։
Դարպասն անառիկ պահած խաղերի քանակով ռեկորդակիրը Հարություն Աբրահամյանն է, որն առաջնության 214 հանդիպումներից 103-ում գոլ բաց չի թողել։
Մեկ մրցաշրջանում դարպասն առավել հաճախ անառիկ է պահել շիրակցի Արթուր Հովհաննիսյանը, որը 1992 թ. առաջնության 30 խաղերից 21-ում գոլ բաց չի թողել։
2002 թ. «Շիրակի» դարպասապահ Ռայմոնդ Զադուրյանը 755 րոպե շարունակ դարպասն անառիկ է պահել։
ՀՀ առաջնություններում միջինը մեկ խաղում բաց թողած գոլերի քանակով լավագույն արդյունքն ունի «Փյունիկի» դարպասապահ Էդվարդ Հովհաննիսյանը։ Նա 2008-2009 թթ. առաջնություններում անցկացրած 12 խաղում բաց է թողել 6 գոլ կամ միջինը մեկ խաղում' 0,5 գնդակ ։
Ռմբարկուներ
Ռմբարկուների պայքարը Հայաստանի առաջնությունում սովորաբար թեժ է լինում, սակայն եղել են տարիներ, երբ ռմբարկուն մրցակցությունից դուրս է եկել։ 1993 թ. մրցակցությունից դուրս էր ՀՄԸՄ-ի հարձակվող Արսեն Ավետիսյանը, որն արդյունավետության նոր ռեկորդ սահմանեց' խփելով 39 գնդակ։ Նա ևս 2 անգամ դարձավ ամենաարդյունավետը և կրկին առանց լուրջ մրցակցության ։
Նույնը վերաբերում է 2001-2002 թթ. լավագույն ռմբարկու Արման Քարամյանին, 2003 թ. արդյունավետության բացարձակ ռեկորդի (45 գոլ) հեղինակ Արա Հակոբյանին, 2005 թ. ամենաարդյունավետ ֆուտբոլիստ Նշան Էրզրումյանին և նախորդ երկու մրցաշրջանների լավագույն ռմբարկու Մարկոս Պիզելիին ։
2004 թ. բավական հետաքրքիր մրցավեճ էր ծավալվել փյունիկցիներ Էդգար Մանուչարյանի և Գալուստ Պետրոսյանի միջև։ Առաջնության ավարտից 4 տուր առաջ Գալուստը գոլերի թիվը հասցրեց 21-ի և մեկնեց արտերկիր։ Այդ պահին Մանուչարյանի հաշվին 20 գոլ էր գրանցված, և նա հիանալի հնարավորություն էր ստացել շրջանցելու խաղընկերոջը։ Սակայն Էդգարը միայն մեկ գոլ խփեց ու Գալուստ Պետրոսյանի հետ կիսեց լավագույն ռմբարկուի դափնին։ ՀՀ առաջնություններում երկրորդ և առայժմ վերջին անգամ լավագույնը ճանաչվեցին երկու ֆուտբոլիստներ ։
2006 թ. լավագույն ռմբարկուն որոշվեց վերջնագծում ծավալված դրամատիկ պայքարում։ Առաջնության ավարտից 3 տուր առաջ ռմբարկուների ցուցակը 18-ական գնդակով գլխավորում էին «Բանանցի» հարձակվող Արամ Հակոբյանն ու մրցաշրջանի ընթացքում «Կիլիկիայից» «Արարատ» տեղափոխված Նշան Էրզրումյանը։ 26-րդ տուրում Նշանը «Շիրակի» հետ խաղում ֆուտբոլային «պոկերի» հեղինակ դարձավ, ընդ որում' կարող էր նաև 5 գոլ խփել, սակայն խաղասկզբում վրիպել էր 11մ հարվածն իրացնելիս։ Հակոբյանն էլ 3 գոլ խփեց «Գանձասարի» դարպասը։ Ավարտական երկու խաղերում Էրզրումյանին չհաջողվեց գոլ խփել, իսկ ահա Հակոբյանը վերջին տուրում 4 անգամ գրավեց «Ուլիսի» դարպասը և 25 գնդակով ճանաչվեց լավագույնը ։
Աղբյուր armsport.am
Ալակչի (գետակ)
Ալակչի, գետակ Հայկական լեռնաշխարհում, Արաքսի ավազանում, Հագարի գետի օժանդակը։ Սկզիբ է առնում Չիչիկլի լեռների լանջերից ։
Հայաստանի ֆուտբոլի առաջնություն
Աղբյուրներ
Կատեգորիա:Հայաստանի ֆուտբոլի առաջնություն Կատեգորիա:Եվրոպայի ֆուտբոլի բարձրագույն լիգաներ
Ալակչի (գետակ)
Ծանոթագրություններ
Կատեգորիա:Արաքսի ավազանի գետեր
(8772) Մինուտուս
(8772) Մինուտուս (Minutus), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,395559 ա. մ., առավելագույնը մոտենում է 1,8332 ա. մ. հեռավորության վրա և հեռանում 2,9579 ա. մ. ։ Արեգակի շուրջ մեկ ամբողջական պտույտ է կատարում 1354,28 երկրային օրվա ընթացքում, իր ուղեծրով շարժվելով միջինում 0,265824 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,36° անկյուն։
Տրես Կանտոս
Տրես Կանտոս (Tres Cantos), քաղաք Իսպանիայում, մտնում է Մադրիդի վարչական շրջանի կազմի մեջ։ Մունիցիպալիտետը մտնում է Արեա-Մետրոպոլիտանա շրջանի կազմի մեջ։
Մունիցիպալիտետը գտնվում է Արեա Մետրոպոլիտանա շրջանում։ Տարածքը կազմում է 38 կմ², բնակչությունը ՝41147 մարդ (2010 թվականի տվյալներով)։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Գերի (Ինդիանա)
Գերի (gary), քաղաք ԱՄՆ-ի Ինդիանա նահանգում։
Ժողովրդագրություն
2006 թ մարդահամարի տվյալներով քաղաքի բնակչությունը կազմում է 97,715 մարդ։
Ռասայական կազմը.
Ծանոթագրություններ
Կատեգորիա:Ինդիանա Կատեգորիա:ԱՄՆ-ի քաղաքներ Կատեգորիա:1906 թվականին հիմնադրված բնակավայրեր
(342) Էնդիմիոն
Միջին հեռավորությունը Արեգակից կազմում է 2,569034 ա. մ., առավելագույնը մոտենում է 2,2388 ա. մ. հեռավորության վրա և հեռանում 2,8992 ա. մ., իսկ Երկրի ուղեծրին Էնդիմիոն աստերոիդը նվազագույնը մոտենում է 1,2628 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1504,02 երկրային օրվա ընթացքում, իր ուղեծրով շարժվելով միջինում 0,239359 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,35° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1892 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մայնցի համալսարան
Մայնցի համալսարան (Johannes Gutenberg-Universität Mainz, կրճատ՝ JGU), համալսարան Գերմանիայի Մայնց քաղաքում (Ռայնլանդ Պֆալց)։
Ընդհանուր տեղեկություններ
Մայնցի համալսարանն ընդգրկված է Գերմանիայի խոշորագույն տասը համալսարանների ցանկում։ 2010-2011 թվականների ձմեռային քննաշրջանին նրա 150 տարբեր ինստիտուտներում ու բժշկական բաժանմունքի կլինիկաներում սովորել է 35,000 ուսանող։ Համալսարանի կառուցվածքային բարեփոխումներից հետո, որն անցկացվել է 2010 թվականին, այն բաժանվել է տասը բաժանմունքի։ Դրանք են՝
Պատմություն
Մայնցի համալսարանը հիմնադրվել է 1477 թվականին Մայնցի արքեպիսկոպոս, կայսերական կանցլեր և կուրֆյուրստ Ադոլֆ II Նասաուացու նախաձեռնությամբ, որը 1476 թվականին թույլտվություն է ստացել Հռոմի Սիքստոս IV պապից։ 1792 թվականին պրուսական զորքերի կողմից Մայնցի հանրապետությունը նվաճելուց հետո համալսարանական կյանքն անկում է ապրել։ 1798 թվականին, երբ Մայնցը գրավել են ֆրանսիական զորքերը, համալսարանը վերջնականապես դադարել է գոյություն ունենալ․ միայն բժշկական ֆակուլտետում է ուսումնառությունը շարունակվել մինչև 1823 թվականը։
Համալսարանի վերածնունդը հնարավոր է դարձել Երկրորդ աշխարհամարտից հետո՝ 1946 թվականին, ֆրանսիական օկուպացիոն իշխանությունների հովանավորությամբ։ Որպես համալսարանական առաջին մասնաշենք ծառայել է գերմանական լյուֆտվաֆեի նախկին զորանոցը։ 1972 թվականին Արևմտյան Եվրոպայում ծավալված ուսանողական շարժումների արդյունքում փոփոխվել է Մայնցի համալսարանի վարչական կառուցվածքը․ ընդունված ֆակուլտետների փոխարեն բաժանմունքները բաժանվել են ըստ առարկաների։ Նման կարգի փոփոխություններ են եղել նաև 2005 և 2010 թվականներին։
Ծանոթագրություններ
Կատեգորիա:Գերմանիայի համալսարաններ Կատեգորիա:1477 հիմնադրումներ
Պատրիկ Գեդդես
Պատրիկ Գեդդես (անգլ. Patrick Geddes, ), շոտլանդացի կենսաբան, սոցիոլոգ և քաղաքաշինարար:
Կենսագրություն
Ծնվել է Շոտլանդիայում, որոշ ժամանակ ապրել է Ավստրալիայում։ Սովորել է Էդինբուրգում, Լոնդոնում և Փարիզում։ Լոնդոնում լսել է Թոմաս Հեքսլիի դասախոսությունները։ 1880-ականների վերջին հայտնի է դարձել որպես սեքսոլոգիայի պիոներներից մեկը («Գենդերային էվոլյուցիա» գրքի շնորհիվ) և հանդիսացել է Էդինբուրգի «Դիտարան» թանգարանի կազմակերպիչը։ 1892 թվականին հիմնադրել է սոցիոլոգիական լաբորատորիա։ Նամակագրական կապ է ունեցել բազմաթիվ հայտնի մտածողների, այդ թվում, Պյոտր Կրոպոտկինի հետ։ Գեդդեսի բազմաթիվ սոցիոլոգիական աշխատանքներ մինչ օրս արդիական են, մասնավորապես, դրանք մեծ ազդեցություն են ունեցել Լ.Մամֆորդի փիլիսոփայության վրա։
Սոցիոլոգիայի միջոցով Գեդդեսը հասնում է քաղաքաշինությանը՝ տեսնելով սերտ կապ սոցիալական գործընթացների և ուրբանիզացիայի միջև։ Նա ներկայացնում է շրջապատման գաղափարը՝ մոտենում է թաղամասի պլանավորման, լանդշաֆտային ճարտարապետության և գլոբալ քաղաքի խնդիրներին։ 1911 թվականին Գեդդեսը ստեղծեց «Քաղաքաշինություն» ցուցահանդեսը, իսկ 1919 թվականից աշխատել է Հնդկաստանում, մասնակցել Երուսաղեմի, Թել Ավիվի և Մումբայի գլխավոր հատակագծերի ստեղծման պրոցեսին ։ Գեդդեսը շրջակա միջավայրի ակտիվ ջատագով է եղել և համարվում է կանաչ շարժման նախահայրերից մեկը։
Ծանոթագրություններ
<references group="" responsive="1">
Փետրվարի 22
Փետրվարի 22, տարվա 53-րդ օրն է։
Էլդրիդ Լունդեն
Էլդրիդ Լունդեն (Eldrid Lunden; ), նորվեգացի գրող և գրական վարպետության պրոֆեսոր։ Գրում է հիմնականում նյունորսկով։ Էլդրիդ Լունդենը հրատարակել է բանստեղծությունների 10 ժողովածու։ Նորվեգացի գրաքննադատները և մամուլը դասել է Լունդենին նորվեգական պոեզիայի ականավոր դեմքերի շարքում ։ Նրա բանաստեղծությունները իրենց ուրույն տեղն ունեն ժամանակակից նորվեգական գրականության մեջ՝ արժանանալով ինչպես երկրպագուների, այնպես էլ գրաքննադատների ուշադրությանը ։
Էլդրիդ Լունդենի վրա գրական ազդեցություն են ունեցել այնպիսի բանաստեղծուհիներ, ինչպիսին Էդիթ Սյոդերգրանը, և հատկապես Հալդիս Մուրեն Վեսոսը, ով ստեղծագործել է նյունորսկով, ինչպես Լունդենը։ Նրա ստեղծագործությունները իրենց վրա կրել են նաև ֆեմինիզմի երկրորդ ալիքը, որը տեղի է ունեցել 1960- 1970 թվականներին։ Նրա ստեղծագործություններում առկա քաղաքական գիծը մշտապես եղել է պրովոկացիոն և քննադատական, ներառյալ նաև բուն ֆեմինիստական շարժմանը ուղղված քննադատությունները ։ Իր ստեղծագործություններում, էսսեներում և քննադատություններում Լունդենը մեծապես անդրադառնում է գենդերի հետ կապված խնդիրներին։
Էլդրիդ Լունդենը աշխատել է որպես ուսուցչուհի միջնակարգ դպրոցում և քոլեջում, ինչպես նաև 1982 թվականին իր կողմից հիմնադրված Բեյի գրական վարպետության ակադեմիայում։ Նա տարեբր գրական ամսագրերում զբաղեցրել է խմբագրական պաշտոններ, այդ թվում նաև շվեդական «Café Existens» ամսագրում ։
Ծանոթագրություններ
Կատեգորիա:Նորվեգացի գրողներ Կատեգորիա:Օսլոյի համալսարանի շրջանավարտներ Կատեգորիա:20-րդ դարի կին գրողներ Կատեգորիա:Նորվեգացի բանաստեղծուհիներ Կատեգորիա:Բանաստեղծներ այբբենական կարգով
Օսկարի 81-րդ մրցանակաբաշխություն
Ամերիկյան կինոակադեմիայի «Օսկարի» 81-րդ մրցանակաբաշխությունը կայացավ Լոս Անջելեսի «Կոդակ» թատրոնում 2009 թ. փետրվարի 22։ Արարողությունն վարում էր Հյու Ջեքմանը։
Լավրենտ Ղալայան
Լավրենտ Բահաթուրի Ղալայան (հունվարի 10, 1938, Դրմբոն (այժմ՝ ԼՂՀ Մարտակերտի շրջանում)), հայ նկարիչ, քանդակագործ։
Նկարիչ Սասուն Ղալայանի հայրն է։
Ստեղծագործություններ
Ստեղծագործում է գրաֆիկայի («Կամրջի կառույց», 1983, «Կատարելություն», 1984), գեղանկարի («Խոր վիրապ», 1993, «Արարատ», 1997, եռանկար), «Ղարաբաղի հորովել», 2001-05, շարք, և այլն), քանդակագործության («Վարպետ Հակոբը», 1985, դիմաքանդակ, «Սայաթ-Նովա», 2005, կոմպոզիցիա, «Վասն Հայրենյաց», 2001, համալիր-հուշարձան, Ստեփանակերտ, և այլն) բնագավառներում։
Արտաքին հղումներ
Կատեգորիա:Հայ նկարիչներ Կատեգորիա:Հայ քանդակագործներ Կատեգորիա:ՀՊՄՀ շրջանավարտներ
Նադեժդա Դուրաչենկո
Նադեժդա Վլադիմիրովնա Դուրաչենկո (Надежда Владимировна Дураченко, ), ռուս զինվորական բուժքույր։ Ծառայողական պարտականությունները կատարելիս ողբերգորեն զոհվել է Սիրիայում։
Կենսագրություն
Ծնվել է լրագրող Տատյանա Մոշկինայի և զինվորական բժշկի ընտանիքում։ Նա ընտանիքի ավագն էր, եղբայրը 16 տարով փոքր էր։ Քոլեջն ավարտելուց անմիջապես հետո նա ամուսնացել է։ Ունեցել է բարձրագույն բժշկահոգեբանական կրթություն ։
2016 թվականի դեկտեմբերի 5-ին Հալեպում գտնվող ռուսական դաշտային հիվանդանոցի ընդունարան բաժանմունքը գրոհայինների կողմից հրետանային կրակի տակ է ընկել։ Նադեժդա Դուրաչենկոն տեղում մահացել է։ Նրա հետ միասին զոհվել է նրա գործընկերուհի և մտերիմ ընկեր Գալինա Միխայլովան։
Բուժքույրերի մարմինները տեղափոխվել են Հրեական ինքնավար մարզ։ Առավոտյան մարմինները տեղափոխող ուղղաթիռին օդանավակայանում դիմավորել են պատվո պահակախմբի  և զինվորական նվագախմբի դասակը։ Զոհված բուժքույրերի հուղարկավորության օրը Հրեական ինքնավար մարզում հայտարարվել է սգո օր  ։ Զոհված կանանց հուղարկավորել են զինվորական պատիվներով  ։
Արտաքին հղումներ
Կատեգորիա:Բուժքույրեր
Տիրան Աճեմյան
Տիրան Մարտիրոսի Աճեմյան, հայ ծաղրանկարիչ, դերասան։
Կենսագրություն
Տիրան Աճեմյանը ծնվել է 1902 թվականին Սիրիայի Հալեպ քաղաքում։ Սովորել է Հալեպի գերմանական վարժարանում։ Ծաղրանկարչության առաջին փորձերն արել է 1919 թվականին՝ Կ. Պոլսի «Կավռոշ» երգիծաթերթում։
1921 թվականին Հալեպում կազմակերպել է «Երիտասարդաց միության թատերախումբը», բեմադրել և խաղացել է Շիրվանզադեի «Կործանվածը» (Սենեքերիմ), «Պատվի համար» (Սուրեն), «Նամուս» (Սեյրան), Շանթի «Հին աստվածներ» (Աբեղա) պիեսներում։
1925 թվականին տեղափոխվել է Բեյրութ, ծաղրանկարներով հանդես եկել հայկական, ֆրանսիական և արաբական մամուլում ։
«Հայ Գիր» մանկապատանեկան հրատարակչությունը լույս է ընծայել Հովհաննես Թումանյանի «Քաջ Նազարը»՝ Տիրան Աճեմյանի երգիծանկարներով ։
Ցուցահանդեսներ
Անհատական ցուցահանդեսներ է ունեցել Բեյրութ ում, Հալեպ ում, Թեհրանում, Նոր Ջուղայում և Երևանում (1975)։
Մոլեգին հողմերի դարավանդ (ֆիլմ, 1939)
Մոլեգին հողմերի դարավանդ, (Wuthering Heights), խոշորաբյուջե ֆիլմ՝ նկարահանված անգլիացի գրող և պոետ Էմիլի Բրոնտեի համանուն վեպի հիման վրա։ Ֆիլմը նկարանահանվել է 1939 թվականին՝ Յունայթեդ Արտիստս կինոստուդիայում։ Ֆիլմի պրոդյուսերն է  Սեմյուել Գոլդվինը,  ռեժիսորը՝  Ուիլյամ Ուայլերը, որի  Քամուց քշվածները և Մոլեգին հողմերի դարավանդ ֆիլմերը համարվում են 1930-ական թվականների հոլիվուդյան ռոմանտիզմի գագաթնակետը ։
Ֆիլմի գլխավոր դերերում հանդես են եկել Մերլ Օբերոնը և Լոուրենս Օլիվիեն, որոնք այդ դերերի համար արժանացել են իրենց առաջին «Օսկար» մրցանակին։ Այս դերի շնորհիվ անգլիացի դերասանն Լոուրենս Օլիվիե ավելի  հայտնի դարձավ և նրա պահանջարկը մեծացավ Հոլիվուդում։
Ֆիլմի վերջին տեսարանում Մերլ Օբերոնը և Լոուրենս Օլիվիեն իրար ձեռքից բռնած հեռանում են, որը չի համապատասխանում վեպի ընթացքին ։
Արտաքին հղումներ
Կատեգորիա:1939 ֆիլմեր Կատեգորիա:Ուիլյամ Ուայլերի ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Անգլերեն ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:ԱՄՆ-ի ֆիլմերի ազգային գրանցամատյանի ֆիլմեր Կատեգորիա:Ամերիկյան ֆիլմեր Կատեգորիա:Բրիտանական վեպերի էկրանավորումներ Կատեգորիա:United Artists ֆիլմեր Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:MGM ֆիլմեր
(343) Օստարա
(343) Օստարա (Ostara), աստերոիդ աստերոիդների հիմնական գոտում։ Հայտնաբերվել է 1892 թվականի նոյեմբերի 15-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,412342 ա. մ., առավելագույնը մոտենում է 1,8582 ա. մ. հեռավորության վրա և հեռանում 2,9665 ա. մ. ։ Արեգակի շուրջ մեկ ամբողջական պտույտ է կատարում 1368,54 երկրային օրվա ընթացքում, իր ուղեծրով շարժվելով միջինում 0,263054 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,27° անկյուն։
Արտաքին հղումներ
Կատեգորիա:1892 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բնապատկեր կոթողով
«Բնապատկեր կոթողով», Գովերտ Ֆլինկի կտավը, որը ստեղծվել է 1638 թվականին։ Երկար ժամանակ կտավը վերագրվել է Ռեմբրանդ վան Ռեյնին ։ 1990 թվականին նկարը գողոցվել է Իզաբելլա Ստյուարտ Գարդների թանգարան ից և մինչ օրս գտնվելու վայրը հայտնի չէ  ։
Ամպրոպի դրամատիկական պատկերումը հիշեցնում է Ռեմբրանտի 1630-ական թվականների բնապատկերները, սակայն 20-րդ դարի 80-ական թվականներին մասնագետները բացահայտել են, որ կտավը պատկանում է նրա աշակերտի՝ Գովերտ Ֆլինկի վրձնին ։ Ամստերդամի մոտակայքում կար քաղաքի սահմանները նշող երկու կոթող, սակայն դատելով լեռնային բնապատկերից՝ նկարում Հոլանդիան չի պատկերված ։
Հավաքորդ և բարեգործ Իզաբելլա Ստյուարտ Գարդները հետաքրքրված էր հոլանդական գեղանկարչությամբ և ձեռք է բերել մի քանի կտավ՝ ներառյալ «Բնապատկերով կոթողը»․ հետագայում դրանք համալրել են Բոստոնում նրա հիմնադրած թանգարանի հավաքածուն։ Շուտով նրա հետաքրքրությունը Ռեմբրանդի և հոլանդացի այլ նկարիչների նկատմամբ մարել է ։
Կտավը ցուցադրվել է Իզաբելլա Ստյուարտ Գարդների թանգարանում։ Մարտի 18-ին մի քանի գող, ոստիկանական համազգեստ հագած, թանգարանից գողացել են հայտնի նկարիչների 13 աշխատանք, որոնց թվում էր Յան Վերմեերի «Համերգը» կտավը, Ռեբրանդի երկու կտավ և մի ուրվանկար, Էդուարդ Մանեի և Էդգար Դեգայի աշխատանքները ։ 2013 թվականի մարտի 18-ին ՀԴԲ-ի ներկայացուցիչները հայտնել են գողության բացահայտման և այն մասին, որ նկարները գողացվել են հանցավոր խմբի կողմից, սակայն դրանց գտնվելու վայրը մինչ օրս հայտնի չէ ։
Ծանոթագրություններ
Կատեգորիա:Արվեստի գողացված գործեր Կատեգորիա:1638 նկարներ Կատեգորիա:Իզաբելլա Ստյուարտ Գարդների թանգարանի նկարներ
Վելիլյա դե Սան Անտոնիո
Վելիլյա դե Սան Անտոնիո (Velilla de San Antonio), քաղաք Իսպանիայում, մտնում է Մադրիդի վարչական շրջանի կազմի մեջ։ Մունիցիպալիտետը մտնում է Կուենկա-դել-Էնարես շրջանի կազմի մեջ։
Զբաղեցնում է 14,3 քկմ տարածք։ Բնակչությունը - 11 668 մարդ 2010 թվականին։ Հեռավորությունը մինչև շրջանի կենտրոն հավասար է - 32 կմ։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Փետրվարի 23
Փետրվարի 23, տարվա 54-րդ օրն է։
Պովելիանո
Պովելիանո  (Povegliano), կոմունա Իտալիայում։ Գտնվում է Վենետո մարզի Տրևիզո գավառում ։ Բնակչությունը կազմում է 4109 մարդ, խտությունը՝342 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 31050, հեռախոսային կոդ՝ 0422։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Կիլիկիա ՖԱ
«Կիլիկիա» Ֆուտբոլային Ակումբը արհեստավարժ ֆուտբոլային ակումբ էր, որը հանդես էր գալիս Երևանում։
Պատմություն
«Կիլիկիա» Ֆուտբոլային Ակումբը հիմնադրվել է 1992 թվականին, Երևան քաղաքում ։ 2011 թ. ակումբը լուծարվել է։
Եվրոգավաթների վիճակագրություն
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն
Տնային խաղերի հաշիվները թավատառ են։
Ներկա կազմ
Հուլիսի 1, 2009
Սասուն Ղալայան
Սասուն Լավրենտի Ղալայան (հունվարի 3, 1975, Ստեփանակերտ, ԼՂԻՄ), հայ նկարիչ։
Նկարիչ, քանդակագործ Լավրենտ Ղալայանի որդին է։
Կենսագրություն
1993 թվականին ավարտել է Երևանի գեղարվեստի ուսումնարանը, 1999 թվականին՝ Արցախի պետական համալսարանը ։
Ստեղծագործությունները
Միջազգային մրցույթների (1986, Մոսկվա, 1984, Բեռլին), ԼՂՀ Եղիշեի անվան (1999) մրցանակների դափնեկիր է։
Մեռյալների կղզի (նկար)
«Մեռյալների կղզի» (գերմ. Die Toteninsel), շվեյցարացի սիմվոլիստ նկարիչ Առնոլդ Բյոկլինի (1827-1901) ամենահայտնի կտավը։ Ընդհանուր առմամբ 1880-1886 թվականներին Բյոկլինը ստեղծել է այս կտավի հինգ տարբերակ։
Սասուն Ղալայան
Ծանոթագրություններ
Կատեգորիա:Հայ նկարիչներ Կատեգորիա:Արցախի պետական համալսարանի շրջանավարտներ
Մեռյալների կղզի (նկար)
Նկարագիր
Նավակը մոտենում է մի փոքր կղզու, որի ժայռերը կարծես բնական պատ են կազմում ներքին տարածքի համար՝ գերաճած մուգ կիպարիսներով։ Ջրի և այդ տարածության միջև քարե ժայռերը մուտք են կազմավորում։ Ժայռերի ներքին կողմում տեսանելի են ուղղանկյուն որմնախորշեր։
Նավակի մեջ երկու մարդ կա՝ թիավարողը, որը վարում է այն և սպիտակ կտորով փաթաթված անձնավորություն։ Անձնավորության դիմաց երկար ուղղանկյուն արկղ է, որը սովորաբար մեկնաբանվում է որպես դագաղ։ Թիավարողին հաճախ զուգակցում են Քարոնի հետ, իսկ ջրային տարածքը, որը հատում է նավակը՝ Ստիքս կամ Աքերոն գետերի։ Հետաքրքիր է, որ Հարավային Եվրոպայում կիպարիսները զուգակցվում են մահվան հետ և հաճախ տնկվում են գերեզմանոցներում։
Նկարի տարբերակներ
1880 թվականի մայիսին Բյոկլինն ավարտել է նկարի առաջին տարբերակը իր հովանավոր Ալեքսանդր Գյունտերի համար, բայց նկարը պահել է իր մոտ։ 1920 թվականին կտավը ձեռք է բերել Գոթֆրիդ Կելլեր ընկերությունը։
Երրորդ տարբերակը Բյոկլինը նկարել է 1883 թվականին իր վաճառքի գործակալ Ֆրից Գուրլիտտի համար։ Դրա վրա առաջին անգամ հայտնվել են անվան և ազգանվան «A.B.» սկզբնատառերը՝ աջ կողմում գտնվող ժայռի թաղման խորշերից մեկի վրա։ 1933 թվականին նկարը հանվել է վաճառքի. այն ձեռք է բերել Բյոկլինի հայտնի երկրպագու Ադոլֆ Հիտլերը։ Նկարը սկզբում գտնվել է Բերգհոֆում, իսկ 1940 թվականից հետո՝ Ռայխսկանցելյարյայում։
1884 թվականին, ֆինանսական հանգամանքներից ելնելով, ստեղծվել է կտավի չորրորդ տարբերակը, որը ձեռք է բերել ձեռնարկատեր և կոլեկցիոներ բարոն Հենրիխ Տիսսենը։ Նկարը գտնվել է Ռոտերդամի Բեռլինի բանկի մասնաճյուղում, որտեղ այն այրվել է Երկրորդ համաշխարհային պատերազմի ռմբակոծությունների ժամանակ։ Այժմ պահպանվել է միայն կտավի սև ու սպիտակ լուսանկարը։
Հինգերորդ տարբերակը նկարչին պատվիրվել է 1886 թվականին Լայպցիգի կերպարվեստի թանգարանի կողմից, որտեղ էլ այն գտնվում է մինչ օրս։
Կյանքի վերջին տարում Բյոկլինը որդու՝ Կառլոյի հետ աշխատել է վեցերորդ տարբերակի վրա։ Նկարը մասնավոր սեփականություն է, որը սեփականատերերը հանձնել են «երկարաժամկետ պահպանության» Էրմիտաժին. այն ցուցադրվում  է Գլխավոր շտաբի շենքում ։
Գերեզմանատան ճարտարապետություն
Մոսկվայի Վվեդենսկոե գերեզմանատան գերեզմանաքարի ձևավորման նպատակով «Մեռյալների կղզին» նկարի մի հատվածի օգտագործումը։
Նկարի սյուժեն օգտագործվել է երկու բնօրինակ տապանաքարերի համար խճանկար ստեղծելու համար՝ Գեորգ Լիոնի գերեզմանը Մոսկվայի Վվեդենսկոե գերեզմանատանը և Գուստավ Բաումիստերի գերեզմանը Սանկտ Պետերբուրգի Սմոլենսկոե գերեզմանատանը (երկրորդում խճանկարը անհետացել է), ինչպես նաև Վիբորգի Լյուդվիգշտայն կղզի-դամբարան լաստանավային անցման վերակառուցման ընթացքում։
Գեղանկարչություն
1932 թվականին Սալվադոր Դալին նկարել է «Առնոլդ Բյոկլինի «Մեռյալների կղզու» իրական պատկերը երեկոյան աղոթքի ժամին» անվանումով կտավը։ Այնտեղ պատկերված է ամայի մի ծովափ, հեռվում երևում է կղզին, եզրին, ձախ կողմում նկարված է քարե խորանարդ, որի վրա դրված է թեյի բաժակ, որից դուրս է ցցված մետաղյա գդալը ։ Հայտնի է, որ Բյոկլինի ուշ շրջանի աշխատանքները զգալի ազդեցություն են ունեցել գեղանկարչության մեջ սյուրռեալիզմի և մոգական ռեալիզմի զարգացման վրա այնպիսի կտավներով, ինչպիսիք են «Մեռյալների կղզին», որոնք միավորում էին «սյուրռեալիստական» տրամադրությունը և բնորոշ էին Դալիի և Ռենե Մագրիտի սյուրռեալիզմին,  Ջորջո դե Կիրիկոն, Մաքս Էռնստը և ինքը՝ Դալին, հիանում էին կտավի մանրամասների վարպետորեն պատկերմամբ։
Գրականություն
Նկարների տպագիր վերարտադրությունները շատ տարածված էին Եվրոպայում 20 -րդ դարի սկզբին։ Վլադիմիր Նաբոկովը իր «Հուսահատություն» վեպում նշում է, որ դրանք «կարելի է գտնել բեռլինյան յուրաքանչյուր տանը» ։ Արսենի Տարկովսկին դրանք հիշատակում է նախահեղափոխական ժամանակների անվերադարձ գնացած նախանշանների ցանկում.
Նկարների վերարտադրությունների վերաբերյալ հիշատակումները որպես տնային միջավայրի ստանդարտ նախանշան `բարդության առանձնահատուկ պահանջներով հանդիպում են Տեֆֆիի, Իլյա Էրենբուրգի, Վլադիմիր Մայակովսկու «Դրա մասին» պոեմում, Իլֆի և Պետրովի «Տասներկու աթոռ» վեպում , ինչպես նաև Նաբոկովի «Մաշենկա» վեպում, Վիկտոր Նեկրասովի «Ստալինգրադի խրամատներում» պատմվածքում։ Նկարը կարևոր դեր է խաղացել նաև Միխայիլ Ելիզարովի «Երկիր» վեպում (2019)։ Գոյություն ունի նաև ամերիկացի գիտաֆանտաստիկ գրող Ռոջեր Ժելյազնիի «Մեռյալների կղզի» վեպը։ Կտավի նկարագրությանն է նվիրված նաև  Երեմեյ Պարնովի «Բյոկլինի կղզին» բանաստեղծությունը («Ռոք և սարսափ» ժողովածու, 2008)։
Թատրոն
Ռիչարդ Վագների «Վալկիրիա» օպերայի դեկորացիան՝ ռեժիսոր Պատրիս Շերոյի ներկայացման մեջ (1980, Պիեռ Բուլեզը և Բայրոյթի փառատոնային թատրոնի նվագախումբը) ներշնչված էր Բյոկլինի նկարից ։
Անիմե
«Մեռյալների կղզին» հաճախ է հիշատակվում (առկա է երկրորդ վերջաբանում) «Մռայլ պալատականը» անիմեում։ «Black butler» ֆիլմի երկրորդ եթերաշրջանում այն նաև դևերի միջև պայքարի վերջին վայրն է։
Մանգա
«Մեռյալների կղզին» հիշատակվում է Սուեհիրո Մարուոյի «Պանորամա կղզու արտառոց պատմությունը» մանգայում։ Բյոկլինի նկարը վերարտադրող կղզում Հիրոսուկե Հիտոմին թաղում է իր կողմից սպանված Ռեյկո Կոմոդայի մարմինը։
Արտաքին հղումներ
Կատեգորիա:Սիմվոլիստական նկարներ Կատեգորիա:1880 նկարներ Կատեգորիա:Մետրոպոլիտեն թանգարանի նկարներ Կատեգորիա:Բեռլինի Ազգային հին պատկերասրահի նկարներ
Դրախտ
Դրախտ (նաև Եդեմ), քրիստոնեության մեջ հոգու հավերժական կացարան, որտեղ մարդիկ ապրում են բնության և Աստծո հետ համերաշխության մեջ, որտեղ տիրում է կատարյալ երջանկություն, չկա մահ և տառապանք։
Ընդհանուր նկարագիր
Չնայած մարդկային պատմության մեջ գոյություն ունեն շատ գաղափարախոսություններ և կրոններ, այնուամենայնիվ դրանք ունեն մեկ ընդհանուր երևույթ՝ դրախտը։ Այն ներկայացվում է որպես մեծ պարտեզ, գեղեցիկ բնակության վայր, որտեղ բնակվում են մարդիկ մահից հետո։ Եդեմ-դրախտը համարվում է արդար մարդկանց պարգևը, իսկ չար մարդկանց վաստակը համարվում է Գեհեն-դժոխքը։
Հին կտակարանի Եդեմը
Եդեմը համարվում է մարդկության բնակության առաջնային վայրը։ Ըստ Ծննդոց գրքի՝ այն գտնվում էր [արևելք]ում՝ 10 Գետ էր բխում Եդեմից, որպէսզի ոռոգէր դրախտը, եւ այնտեղից բաժանւում էր չորս ճիւղերի։ 11 անունը Փիսոն էր։ Նա է, որ պատում է ամբողջ Եւիլատ երկիրը, այնտեղ, ուր ոսկի կայ։ 12 Այդ երկրի ոսկին ազնիւ է։ Այնտեղ կայ նաեւ սուտակ եւ դահանակ ակնաքարը։ 13 Երկրորդ գետի անունը Գեհոն է։ Նա պատում է Եթովպացւոց երկիրը։ 14 Երրորդ գետը [Տիգրիս]ն է։ Սա հոսում է դէպի [Ասորեստան]։ Չորրորդ գետը [Եփրատ]ն է։ (Ծննդ․ 2։10 -14)
Որոշ աղբյուրներ նշում են նաև Եդեմի տեղադրությունը, սակայն դրա մասին միասնական կարծիք չկա։ Մի մասը կարծում է, որ Եդեմը եղել է Հնդկաստանում, համեմատելով Գեհոնն ու Փիսոնը Ինդոս և Գանգես գետերի հետ ։ Հենց նույն փաստի հիման վրա էլ որոշ հայ պատմաբաններ և աստվածաբաններ Եդեմը համեմատում են Հայկական լեռնաշխարհի հետ՝ ելնելով Տիգրիս և Եփրատ գետերի առկայությունից ։
Եդեմում ապրող մարդիկ՝ Ադամն ու Եվան, ըստ ավանդության անմահ են եղել և անմեղ, կարողացել են օգտվել կենաց ծառից (Ծննդ․ 3։22)։ Դրախտում մարդիկ ամեն ինչ չէ որ գիտեին, և հենց այդ հանգամանքի շնորհիվ էլ անհոգ կյանքով էին ապրում։ Մարդիկ, սակայն, չենթարկվեցին Աստծուն և կերան արգելված պտուղից, որի պատճառով զրկվեցին Եդեմից, անմահ կյանքից և ստացան ֆիզիկական մարմին։ Աստված փակեց Դրախտի դռները մարդկանց առջև, վռնդեց նրանց, իսկ դրախտի դարպասների մոտ հրեշտակ կարգեց որպես պահապան՝ հրե թրով։
Նվաճված դրախտ
Քրիստոնեությունում դրախտը նոր իմաստ է ձեռք բերում։ Նախկին դրախտը էլ հետ չի բերվի, սակայն կա նոր, այսպես կոչված նվաճված դրախտ, որը խորհրդանշում է Հիսուս Քրիստոսի հաղթանակը չարի նկատմամբ։ Այս դրախտը լրիվ տարբերվում է հին դրախտից։ Սա դրախտ է, որը գալիս է ազատությունն իմանալուց, չարը հաղթահարելուց հետո։ Սրբերը երկրային կյանքից հետո գնում են այստեղ, որտեղ չկան հիվանդություն, տխրություն, չարիք և այլն։
Նոր Կտակարանում
Նոր կտակարանում դրախտի մասին տրվում է հետևյալ բացատրությունները՝
Երկնային արքայություն
Երկնային արքայությունը բարի անձանց, ինչպես նաև ապաշխարած մեղավորների կացարանն է, ովքեր վերամիավորվել են Աստծո հետ հավերժական կյանքի համար։
Երկնային Երուսաղեմ
Երկնային Երուսաղեմը իրենից ներկայացնում է ապագա Դրախտի տեսիլքը, որը նկարագրվում է Սուրբ Հովհաննես առաքյալի և աստվածաբան ավետարանչի հայտնության մեջ՝ "Եւ տեսայ սուրբ քաղաքը՝ նոր Երուսաղէմը, որ իջնում էր Աստծուց եւ երկնքից՝ զարդարուած ու պատրաստուած, ինչպէս հարսը իր փեսայի համար։ Եւ նրա պարիսպները մեծ ու բարձր էին, ունէր տասներկու դուռ. տասներկու դռներին՝ տասներկու հրեշտակներ. նրանցից իւրաքանչիւրի անունը գրուած էր դռների վրայ, ըստ Իսրայէլի տասներկու ցեղերի անունների։ Նրա դռները չէին փակւում զօր ու գիշեր, այլ միշտ բաց էին. եւ գիշեր չէր լինում նրա մէջ։ Գետի եզերքին, մէկ եւ միւս կողմում, կար կենաց ծառ, որ տալիս էր տասներկու անգամ պտուղ. ամէն ամիս՝ իր պտուղը. եւ ծառի տերեւը ազգերի բուժման համար էր։ Եւ այնտեղ այլեւս նզովք չի լինելու. Աստծու եւ նրա Գառան գահը գտնւում էր նրա մէջ. եւ նրա ծառաները պաշտում էին նրան․ նրանք տեսնում էին նրա դէմքը, եւ նրա անունը գրուած էր իրենց ճակատների վրայ։ Եւ այնտեղ գիշեր չկար. այնտեղ ոչ մի կարիք չկար ճրագի եւ արեւի լոյսի, քանզի Տէր Աստուածը լուսաւորում էր նրանց. եւ նրանք պիտի թագաւորեն յաւիտեանս յաւիտենից։ (Յայտ․ 21:2;12;21;25; 22:2-5):
Աստվածաբանության մեջ
Ըստ եկեղեցու՝ երկնային դրախտը, որտեղ ապրում են մահացածների հոգիները, կազմված է մի քանի "երկինքներից", որոնցից "առաջին երկնքում" ապրում են հավատքի համար նահատակվածները (Յայտ․ 6։9; 7։9; 4։4)։ Կղեմես Հռոմեացին Պետրոս առաքյալի մասին ասում է, որ նա մահից հետո "գնաց փառքի տեղը", իսկ Պողոսի մասին` որ նա " վերջացնելուց հետո գնաց սուրբ տեղ"։
Պողիկարպոս Զմյուռնիացին Իգնատիոս Անտիոքացու և մնացած նահատակների մասին ասում է, որ նրանք "Աստծո մոտ են"։ Հիրենեոս Լիոնացին նշում է, որ "քրիստոնեական հավատքի համար նահատակվածները տեղափոխվել են դրախտ, քանի որ դա է արդար և հոգևոր մարդկանց տեղը"։
Եփրեմ Ասորու համաձայն՝ բոլոր արդարները ապրում են ուրախության և անհոգության շրջապատում, որտեղ չկա լաց ու տխրություն։ Նրանք այնտեղ կարող են տեսնել "մտածող Արևը" (այսինքն՝ Աստծուն), որի լույսով ներշնչված, վայելում են Նրա պարգևները։ Սակայն Աթանաս Ալեքսանդրացին նշում է՝ "Այն հարցը, թե որտեղ են գտնվում հեռացած հոգիները, հրաշալի և անհայտ է։ Այն մարդկանցից գաղտնի է, քանի որ Աստված չի հայտնել, թե որտեղ և ինչպես են այն հոգիները, որոնք մեզնից հեռացել են։"
Տես նաև
Դժոխք Աստվածաշունչ Հիսուս Քրիստոս
Բոգդան Ջանյան
Բոգդան Շամիրի Ջանյան (Օհանջանյան), հայ խորհրդային բանաստեղծ։ ԽՍՀՄ գրողների միության անդամ 1940 թվականից։ ԽՄԿԿ անդամ 1955 թվականից։
Կենսագրություն
Ավարտել է Բաքվի Վ․ Ի․ Լենինի անվան մանկավարժական ինստիտուտի բանասիրական ֆակուլտետը (1938 թ.)։ ԽՄԿԿ անդամ 1955 թվականից։ Մասնակցել է Հայրենական մեծ պատերազմին։ 1941 թվականին և 1945-1948 թվականներին եղել է Լեռնային Ղարաբաղի գրողների մարզային բաժանմունքի պատասխանատու քարտուղարը։ 1954-1968 թվականներին աշխատել է «Խորհրդային Ղարաբաղ» թերթում, 1968 թվականից՝ ՀԽՍՀ հեռուստատեսության և ռադիոհաղորդումների պետական կոմիտեում ։
Մահացել է Երևանում։ Թաղված է Թոխմախի գերեզմանատանը ։
Պարգևներ
Կարմիր աստղի շքանշան
Ծանոթագրություններ
Կատեգորիա:Հայ բանաստեղծներ Կատեգորիա:1917 ծնունդներ Կատեգորիա:Հուլիսի 4 ծնունդներ Կատեգորիա:Տումի գյուղում ծնվածներ Կատեգորիա:2010 մահեր Կատեգորիա:Մարտի 25 մահեր Կատեգորիա:Երևան քաղաքում մահացածներ Կատեգորիա:Հայրենական մեծ պատերազմի մասնակիցներ Կատեգորիա:Ռուսերենից հայերեն թարգմանիչներ Կատեգորիա:Թոխմախի գերեզմանատանը թաղվածներ Կատեգորիա:ԽՄԿԿ անդամներ Կատեգորիա:ԽՍՀՄ գրողների միության անդամներ Կատեգորիա:Ադրբեջանի պետական մանկավարժական համալսարանի շրջանավարտներ Կատեգորիա:Կարմիր աստղի շքանշանի ասպետներ
Ջումլա
Ջումլա (Joomla!), բաց կոդով (Open Source CMS) բովանդակության կառավարման համակարգ է։ Այս ծրագրով կարելի է ստեղծել ինչպես պարզ և ոչ ծավալուն կայքեր, այնպես էլ մեծ պորտալներ։ Ջումլա –ի կարևոր առանձնահատկություններից է այն, որ ծրագրի տեղադրումի ժամանակ տեղադրվում են ծրագրի միայն անհրաժեշտ գործիքները, որոնց քանակը ցանկության դեպքում կարելի է ավելացնել։ Սա թույլ է տալիս պակասեցնել սերվերի բեռնվածությունը և հոստինգի վրա տեղ խնայել։ Մյուս կարևոր առանձնահատկությունն այնն է, որ Ջումլան բավականին հեշտ է տեղադրել և օգտագործել, ինչով շատ հարմար է դառնում սկզբնակ վեբ - ծրագրավորողների համար։ Ջումլան ազատ ծրագիր է, տարածվում է GPL արտոնագրի տակ, գրված է PHP լեզով, որպես տվյալների բազա օգտագործում է MySQL։
Կիրառելիություն ` կորպորատիվ կայք, պորտալ, կայք - այցեքարտ։
Ծանոթագրություններ
Կատեգորիա:Բովանդակության կառավարման համակարգեր Կատեգորիա:Ազատ ծրագրային ապահովում Կատեգորիա:2005 մշակված ծրագրային ապահովում
Փետրվարի 24
Փետրվարի 24, տարվա 55-րդ օրն է։
Ռայնգաու-Տաունուս (շրջան)
Շրջանի պաշտոնական կոդը՝ 06 4 39։ Շրջանում 17 համայնք կա ։
Ծանոթագրություններ
Կատեգորիա:Գերմանիայի շրջաններ
Արյան արհեստական շրջանառություն
Արյան արհեստական շրջանառություն, հիվանդի օրգանիզմում հատուկ սարքի օգնությամբ ստեղծվող արյան արհեստական հոսք։
Արհեստական շրջանառությունը կարելի է իրականացնել ինչպես ամբողջ օրգանիզմում, այնպես էլ առանձին օրգաններում (օրինակ՝ վերջույթներում)։ Արհեստական շրջանառության արդի սարքերի օգնությամբ, որոնք ունեն պոմպ (սրտի դեր է կատարում), թթվածնարար (փոխարինում է թոքերին), կարելի է սրտի և խոշոր անոթների բնածին ու ձեռքբերովի արատների վերացման վիրահատություններ կատարել։ Վիրահատության ընթացքում հիվանդի սիրտը ժամանակավորապես անջատվում է արյան հոսքից, իսկ արյունը երակներից խողովակածայրակների միջոցով պոմպով ներծծվում է արհեստական շրջանառության սարքի մեջ, ապա անցնում թթվածնարարով, որտեղ հարստանում է թթվածնով ու վերադարձվում հիվանդի օրգանիզմ։ Նշված սարքը հնարավորություն է տալիս արյան շրջանառությունը հիվանդի օրգանիզմում պահպանել բավականին երկար ժամանակ, որն անհրաժեշտ է վիրահատության համար։ Ավարտից հետո սարքն անջատվում է, և սրտի աշխատանքի հաշվին վերականգնվում է արյան բնական հոսքը։
Արյան արհեստական շրջանառությունը կարող է կիրառվել նաև ներքին հիվանդությունների կլինիկայում՝ սրտի հիվանդությունների բուժման ժամանակ՝ հիվանդ սրտի ժամանակավոր, մասնակի բեռնաթափման համար։ Այդ դեպքում հիվանդի արյունատար անոթներին միացվում է սարքը, որի միջոցով հեռացվում է արյան մի մասը։ Սարքը, աշխատելով հիվանդի սրտի հետ զուգընթաց, փոքրացնում է վերջինիս բեռնվածությունը։
Առանձին օրգանների (օրինակ՝ վերջույթների) համար արյան արհեստական շրջանառությունը կիրառում են, երբ որոշ հիվանդությունների բուժման համար անհրաժեշտ է լինում ներարկել օրգանիզմի վրա թունավոր ազդեցություն ունեցող պատրաստուկներ։ Դրա համար հիվանդի վերջույթի արյան հոսքը մեկուսացնում են ընդհանուր շրջանառությունից և միացնում արհեստական շրջանառության սարքին։ Վերջույթի արյան հոսք են ներարկում անհրաժեշտ դեղանյութը, որն արհեստական շրջանառության շնորհիվ չի մտնում արյան ընդհանուր հոսքի մեջ։ Գործողության ավարտից հետո սարքն անջատվում է, և վերջույթում վերականգնվում է արյան բնականոն հոսքը։
Արտաքին հղումներ
Կատեգորիա:Արյան շրջանառություն Կատեգորիա:Ամերիկյան հայտնագործություններ Կատեգորիա:Խորհրդային հայտնագործություններ
Ռեկետիր (ֆիլմ)
«Ռեկետիր», 2007 թվականի քրեական դրամա ժանրի ղազախական գեղարվեստական ֆիլմ։ Նկարահանվել է ռեժիսոր Ահանոմ Սատաևի կողմից։
Սյուժե
Ֆիլմը սկսվում է Սայանի պատմությամբ՝ ծննդյան պահից սկսած։ Սայան Բեքարիմովը ծնվել է 1970 թվականին Ալմաթիում՝ խորհրդային մտավորականների ընտանիքում։ 12 տարեկանում հոր պնդումով Սայանը սկսել է զբաղվել բոքսով, աստիճանաբար հաջողության է հասել՝ դառնալով Ղազախական ԽՍՀ չեմպիոն։ Ձախողվելով Ղազախստանի պետական համալսարանի ընդունելության քնություններում՝ Սայանը գնացել է բանակ։ Սակայն 1991 թվականին ծառայությունը ավարտելուց հետո նրան հաջողվել է ընդունվել տեխնիկական համալսարան։ ԽՍՀՄ փլուզումից հետո նրա ծնողները կորցրել են աշխատանքն ու սոցիալական կարգավիճակը, մայրը ստիպված փողոցում առևտրով էր զբաղվում, ընտանիքը հայտնվել էր դժվարության մեջ։ Այնուամենայնիվ, Սայանը շարունակում էր զբաղվել բռնցքամարտով։ Շուտով Սայանը կիսատ է թողել ուսումը՝ համաձայնվելով տեղական հանցավոր խմբավորմանը միանալու առաջարկին։ Նրանք հիմնականում զբաղվում էին գործարարներից գումար շորթելով։
Հանցավոր խմբավորումը, որը ղեկավարում էր Ռուսլանը, զբաղվում էր դրամաշորթությամբ, ռեկետով և այլ հանցագործներից (հաճախ պարտադրված ուժով) գործարարների պաշտպանությամբ, պարտապաններից գումարներ ստանալով, կողուպուտներով, «Մատնոցի խաղեր» կազմակերպելով և այլ քրեական գործերով։
Ֆիլմը նկարագրում է 1990-ական թվականներին մարդկանց գործունեությունը օրենքի սահմաներից դուրս և գումար աշխատելու նենգ ուղիները։ Կարելի է ֆիլմը զուգահեռել ռուսական հայտնի «Բրիգադա» քրեական սերիալի հետ։ Մասնավորապես, անհրաժեշտ մթնոլորտ ստեղծելու համար դերերից մեկը խաղացել է Վլադիմիր Վդովիչենկոն, որը հայտնի էր այդ ֆիլմի Ֆիլի դերով և «Բումեր» ֆիլմի Կոտի դերով։
Արտադրություն
Հարցազրույցներից մեկում դերասան Ժան Բայժանբաևը երախտագիտություն է հայտնել ֆիլմի ռեժիսոր Ահանու Սատաևին այն բանի համար, որ իրեն հրավիրել են նկարահանումներին առանց փորձ ունենալու ։ Սակայն «L'Officiel» ամսագրին տված հարցազրույցում Բայժանբաևը պատմել է, որ «Ռեկետիր» ֆիլմի քասթինգի ժամանակ, որտեղ նա հայտնվել էր գլխավոր դերը փորձող զարմիկի հետ, հանդիպել է իր ծանոթին։ Նա ռեժիսորի ասիստենտն էր և համոզել է փորձել դերը ։ Դերասանի խոսքերով՝ ինքը համաձայնել է, և երկու օր անց միաձայն հաստատվել է Սերիկի դերը ֆիլմի կազմակերպիչների կողմից՝ պայմանով, որր դերասանը համաձայնվի իր կերպարին տալ սեփական անունը՝ Ժան ։
Դրամարկղային վճարներ
Չնայած ընթացիկ տարբերակին՝ Ղազախստանում ֆիլմը հազիվ վճարեց իր ծախսերը։ 800,000 դոլար բյուջեով նա բերեց մոտ 1,200,000 դոլար ։ Սակայն կինեմատոգրաֆիական չափանիշներով համեստ Ղազախստանի շուկայի վարձույթում և կինեմատոգրաֆում բազմամյա պարապուրդի համար ֆիլմը տապալված է համարվում։
Շարունակություն
2009 թվականին թողարկվել է ֆիլմի ռեժիսոր Աքան Սատաևի վեց սերիայից բաղկացած հեռուստասերիալը։ Երկու տեսարաններում էպիզոդիկ կերպով հայտնվել են Սայանը (Սայաթ Սեմբաև) և Ռուսլանը (Մուրատ Բիսեմբեին)։ Ժանը (Ժանատ Բայժանբաև) սերիալի կարևոր հերոսներից մեկն է։ Սերիայի գործողության ընթացքում Ժանը մահանում է սրտի կաթվածից։ Ժանի կերպարը «Ռեկետիր» ֆիլմում և սերիալում արմատապես տարբերվում են։ Սերիայում Ժանն ավելի հանգիստ է իր բնույթով։ Հարցազրույցներից մեկում ռեժիսորն ասում է, որ հեռուստասերիալը «Ռեկետիր» ֆիլմի շարունակությունը չէ։ Հեռուստասերիալը նկարահանել են Ենբեկշիկազախ գյուղում՝ Ալմաթիից 60 կմ հեռավորության վրա։ Նկարահանումներին պատրաստվել է մեկ տարի, իսկ նկարահանել են 5-6 ամսվա ընթացքում։ Նկարահանող խումբը պահպանել է այն կազմը, որը եղել է «Ռեկետիր» ֆիլմում, միայն փոխվել են կոմպոզիտորն ու բեմադրող նկարիչը։ Հեռուստասերիալը նաև տեսան այնպիսի երկրներ, ինչպիսիք են՝ Ռուսաստանը, Չինաստանը և Մոնղոլիան։
2015 թվականին թողարկվել է «Ռեկետիր 2» ֆիլմը ։
Աննե-Քաթրինա Վեսթլի
Աննե-Քաթրինա Վեսթլի (Anne-Catharina Vestly, ), նորվեգացի մանկագիր։ Շվեդները նրան հաճախ համեմատում են Աստրիդ Լինդգրենի հետ։
Կենսագրություն
Աննե-Քաթրինա Շուլերուն ծնվել է Նորվեգիայի Ռենա քաղաքում։ Նրա առաջին գիրքը՝ Ole Aleksander Filibom-bom-bom, ի վերջո, վերաճել է գրքերի շարքի՝ 12 գիրք։ «Ավրորա» (1966-1972 թթ.) շարքում Աննե-Քաթրինա Վեսթլին վիճարկում է ավանդական գենդերային դերերը՝ պատկերելով մի ընտանիք, որտեղ մայրն աշխատում է որպես իրավաբան, իսկ հայրը, ով անտիկ պատմության թեկնածուի կոչում ունի, մնում է տանը և խնամում իրենց երկու երեխաներին։
Աննե-Քաթրինա Վեսթլիի ամենահայտնի ստեղծագործությունը՝ «Ութ երեխաները և բեռնատարը» (նորվեգերեն՝ Åtte små, to store og en lastebil) պատմում է Օսլոյում մի փոքրիկ բնակարանում ապրող ութ երեխա ունեցող ընտանիքի մասին։ Այն 9 գրքերի շարքի առաջին գիրքն էր, որի վերջին գիրքը՝ երեխաների տատիկի մասին, լույս է տեսել 2000 թվականին։ Շարքը հայտնի է որպես «Ութ երեխաներ» (Mormor og de åtte ungene): Այն ամենահայտնի նորվեգական մանկական գրքերի շարքից է։
Վեսթլին հանդես է եկել նաև որպես դերասան։ «Տատիկն ու ութ երեխաները» (Mormor og de åtte ungene) գրքի էկրանավորված տարբերակում նկարահանվել է տատիկի դերում, Kanutten og Romeo Klive (1963) մանկական հեռուստաշոուում խաղացել է Ալֆ Պրոյսենի հետ։
1946 թվականին ամուսնացել է Յոհան Վեսթլիի հետ, ով մինչև մահ նկարազարդել է Աննե-Քաթրինայի բոլոր գրքերը (որոշ անգլերեն թարգմանություններ նկարազարդել է Յոն Դյուկը)։ Աննե-Քաթրինան եղել է Մոնց Շուլերուի քույրը, Ինգրիդ Շուլերուի հորաքույրը։
Մահ
2006 թվականի սկզբում Աննե-Քաթրինայի մոտ ախտորոշվել է Ալցհայմերի հիվանդություն։ Ընտանիքի անդամները հավաստել են, որ նրա մոտ հիվանդության նշաններն ի հայտ են եկել մի քանի տարի առաջ, նախքան ախտորոշումը։ Կյանքի վերջին տարիներն անց է կացրել ծերանոցում, որտեղ մահացել է 2008 թվականի դեկտեմբերի 15-ին 88 տարեկան հասակում ։
Մատենագիտություն
Գրական գործունեության ընթացքում (1953-2004 թթ.) գրել է շուրջ 56 անուն գիրք։ Գրքերը թարգմանվել են 16 լեզուներով։
Ծանոթագրություններ
Կատեգորիա:Նորվեգացի գրողներ Կատեգորիա:Օսլոյի համալսարանի շրջանավարտներ Կատեգորիա:20-րդ դարի կին գրողներ Կատեգորիա:Նորվեգացի կին գրողներ Կատեգորիա:Նորվեգացի մանկագիրներ Կատեգորիա:Նորվեգացի դերասանուհիներ Կատեգորիա:Նորվեգացի թարգմանիչներ Կատեգորիա:21-րդ դարի կին գրողներ
Պորտոբուֆոլե
Պորտոբուֆոլե  (Portobuffolé), կոմունա Իտալիայում։ Գտնվում է Վենետո մարզի Տրևիզո գավառում ։ Բնակչությունը կազմում է 835 մարդ, խտությունը՝ 167 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 31040, հեռախոսային կոդ՝ 0422։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
(8773) Տորքիլլա
(8773) Տորքիլլա (Torquilla), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 3,135008 ա. մ., առավելագույնը մոտենում է 2,4454 ա. մ. հեռավորության վրա և հեռանում 3,8247 ա. մ. ։ Արեգակի շուրջ մեկ ամբողջական պտույտ է կատարում 2027,48 երկրային օրվա ընթացքում, իր ուղեծրով շարժվելով միջինում 0,17756 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,91° անկյուն։